Մարտի 1-ի գործով քննչական խմբի նախկին ղեկավար Վահագն Հարությունյանի գործով Հատուկ քննչական ծառայության հայտարարությամբբացահայտվում է քրեական գործ կեղծելու մեխանիզմը: «Մեդիալաբի» հետ զրույցում նման դիտարկում է անում իրավապաշտպան Արթուր Սաքունցը: «Այսինքն՝ այն, որ ժողովուրդը բազմիցս կրկնում էր՝ գործ սարքեցին վրես, այդ արտահայտությունն օդից չի վերցվում: Այստեղ ես կարևորում եմ ոչ միայն փորձագետի ու քննչական խմբի ղեկավարի, այլ նաև քրեական գործը հսկող դատախազի գործունեությունը: Վերջին հաշվով, նրա մոտ պետք է հարցեր առաջանային»,- «Մեդիալաբին» ասում է Արթուր Սաքունցը: